Videoigre možemo igrati pomoću računala, igraćih konzola priključenih na TV i prijenosnih uređaja poput mobitela i tableta. Igranje videoigara jedan je od najpopularnijih oblika zabave. Prva videoigra predstavljena je javnosti 1958. godine. Zvala se Tenis za dvoje, a njezin autor bio je William Higinbotham. U to su se vrijeme igrama najviše bavili studenti pa je 1961. na Institutu za tehnologiju Massachusetts nastala igra Spacewar. Dva igrača su upravljala svojim svemirskim brodom koji je mogao pucati.

Tijekom sedamdesetih godina igrale su se arkadne videoigre na strojevima na žetone. Najpoznatija je bila Space Invaders. Zatim dolazi do razvoja igraćih konzola poput Nintenda i igre Super Mario. Godine 1992. napravljen je Wolfenstein 3D, najpoznatija i najprodavanija videoigra s 3D grafikom. Dolaskom interneta pojavljuju se online igre koje mogu igrati više igrača zajedno.

Žanrovi videoigara

Akcijske igre

napravljene su u 2D okruženju, a jedna od takvih je Super Mario

Arkade

igraju se na određenim strojevima uz pomoć žetona ili novca

Pac-Man i Space Invaders

Simulacije

igrač simulira život računalnih likova te simulacije vožnje i sporta

SimCity, Flight Simulator, Need for Speed, FIFA Soccer

FPS - pucačina u prvom licu

igre su rađene u 3D okruženju i u potpunoj interakciji igrača i okoline

Counter-Strike, Halo, Call of Duty

RTS - strategije u realnom vremenu

igrač upravlja nad jednom nacijom i razvija je vojno i ekonomski da bi na kraju porazio drugog igrača kao u igri Warcraft

MMO

mrežne igre koje odjednom igra velik broj igrača

Igre se mogu instalirati na računalo ili se mogu igrati online putem interneta. Operacijski sustav Windows 10 omogućuje pristup aplikaciji Microsoft Store koja služi za pregledavanje, odabir i instaliranje igara i aplikacija na računalo. Neke igre u ponudi su besplatne, a neke se trebaju kupiti da bi se koristile. Sličnu mogućnost preuzimanja videoigara imaju Google Play trgovina i App Store za mobilne uređaje.

Osim videoigara koje služe samo za zabavu, postoje i obrazovne igre u kojima učimo dok se igramo. Takve igre možemo najčešće pronaći online na internetu na raznim obrazovnim portalima i mrežnim mjestima poput Sjedi5, Pet za Net, Dobre igre, Artmedia , Run Marco, Sunčica